LIETUVOS RESPUBLIKOS VALSTYBINĖS MAISTO IR VETERINARIJOS TARNYBOS DIREKTORIAUS

ĮSAKYMAS

DĖL LAIKINŲJŲ SAUGOS PRIEMONIŲ, TAIKOMŲ IMPORTUOJAMIEMS GYVŪNINIAMS PRODUKTAMS ASMENINIAM VARTOJIMUI, TVARKOS APRAŠO PATVIRTINIMO

2004 m. balandžio 19 d. Nr. B1-346

Vilnius

Įgyvendindamas Lietuvos Respublikos Vyriausybės 2003 m. kovo 5 d. nutarimu Nr. 292 „Dėl Lietuvos pasirengimo narystei Europos Sąjungoje programos (Nacionalinė ACQUIS priėmimo programa) teisės derinimo priemonių ir ACQUIS įgyvendinimo priemonių 2003 m. planų patvirtinimo“ (Žin., 2003, Nr. 25-1019) patvirtintą Teisės derinimo priemonių 2003 metų planą (priemonės kodas 3.7.4.1-T72):

1. Tvirtinu Laikinųjų saugos priemonių, taikomų importuojamiems gyvūniniams produktams asmeniniam vartojimui, tvarkos aprašą.

2. Nustatau, kad įsakymas įsigalioja nuo 2004 m. gegužės 1 d.

3. Pavedu įsakymo vykdymo kontrolę Pasienio ir transporto valstybinei veterinarijos tarnybai.

DIREKTORIAUS PAVADUOTOJAS,

L. E. DIREKTORIAUS PAREIGAS	DARIUS REMEIKA

SUDERINTA	SUDERINTA
Lietuvos Respublikos muitinės departamento	Lietuvos Respublikos valstybinės augalų
prie Lietuvos Respublikos finansų ministerijos	Apsaugos tarnybos 2004 04 15 raštu nr. 06-326
2004 04 15 raštu nr. 3b-17.2/6-4143

______________

PATVIRTINTA

Valstybinės maisto ir veterinarijos tarnybos

direktoriaus 2004 m. balandžio 19 d.

įsakymu Nr. B1-346

LAIKINŲJŲ SAUGOS PRIEMONIŲ, TAIKOMŲ IMPORTUOJAMIEMS GYVŪNINIAMS PRODUKTAMS ASMENINIAM VARTOJIMUI, TVARKOS APRAŠAS

Laikinųjų saugos priemonių, taikomų importuojamiems gyvūniniams produktams asmeniniam vartojimui, tvarkos aprašas parengtas vadovaujantis Lietuvos Respublikos veterinarijos įstatymu (Žin., 1992, Nr. 2-15), 2002 m. gruodžio 9 d. Komisijos sprendimu 2002/995/EB, nustatančiu laikinas saugos priemones, taikomas importuojamiems gyvūniniams produktams asmeniniam vartojimui, atsižvelgus į Komisijos reglamentą (EB) Nr. 2004/136, kuris nustato produktų, importuojamų iš trečiųjų šalių, veterinarinio tikrinimo procedūrų Bendrijos pasienio veterinarijos postuose reikalavimus.

1. Laikinųjų saugos priemonių, taikomų importuojamiems gyvūniniams produktams asmeniniam vartojimui, tvarkos aprašas (toliau – Aprašas) tikslas – nustatyti laikinųjų saugos priemonių, taikomų importuojamiems gyvūniniams produktams asmeniniam vartojimui, taikymo tvarką.

2. Apraše vartojamos sąvokos, nurodytos Gyvūninių produktų, įvežamų į Lietuvos Respubliką, veterinarinio tikrinimo tvarkoje (Žin., 2003, Nr. 87-3972).

3. Reguliarūs veterinariniai tikrinimai pagal Gyvūninių produktų, įvežamų į Lietuvos Respubliką, veterinarinio tikrinimo tvarką nėra atliekami:

3.1. gyvūniniams produktams, jei jų įvežama mažiau negu 1 kg;

3.2. asmeniniam vartojimui skirtam kūdikių sausajam pienui, kūdikių maistui ir specialiam maistui, reikalingam gydymui, jeigu jų nereikia prieš atidarant laikyti šaldytuve, jie supakuoti į įmonės patentuotas pakuotes, skirti parduoti galutiniam vartotojui, ir jų pakuotė nepažeista;

3.2. produktams, skirtiems asmeniniam vartojimui, kuriuos keleiviai įveža iš ES valstybių, Grenlandijos, Farerų salų, Islandijos Respublikos, Andoros Kunigaikštystės, San Marino, Lichtenšteino Kunigaikštystės, Šveicarijos Konfederacijos, Estijos Respublikos, Latvijos Respublikos, Lenkijos Respublikos, Čekijos Respublikos, Slovakijos Respublikos, Vengrijos Respublikos, Slovėnijos Respublikos, Rumunijos, Bulgarijos Respublikos, Maltos Respublikos ir Kipro Respublikos rankiniame bagaže ar bagaže, atsižvelgiant į patį produktą ir kiekį, kurį asmuo gali pagrįstai suvartoti.

4. VMVT turi užtikrinti, kad visuose sienos perėjimo punktuose atvykstantys iš trečiųjų šalių į Lietuvos Respubliką keleiviai būtų informuojami apie importuojamiems gyvūniniams produktams taikomus gyvūnų sveikatos reikalavimus. Ši informacija turi būti pateikiama Europos Komisijos patvirtintuose plakatuose (1 priedas), kurie turi būti iškabinti gerai matomose vietose. Plakatai turi būti surašyti lietuvių kalba ir kaimyninės šalies kalba, oro uostuose ir jūrų uostuose – dažniausiai keleivių vartojama kalba.

5. Keleivių tarptautinio pervežimo įmonės atvykstančius keleivius turi informuoti apie gyvūnų sveikatos reikalavimus, taikomus į ES importuojamiems gyvūniniams produktams, ir Aprašo reikalavimus, pateikdami plakate (2 priedas) nustatytą informaciją.

______________

Laikinųjų saugos priemonių, taikomų

importuojamiems gyvūniniams

produktams asmeniniam vartojimui,

tvarkos aprašas

1 priedas

EUROPOS KOMISIJA

Neleiskite infekcinėms gyvūnų ligoms patekti į Europos Sąjungą! Gyvūninės kilmės produktuose gali būti patogeninių medžiagų, kurios sukelia infekcines gyvūnų ligas Įvežant gyvūninės kilmės produktus į Europos Sąjungą, taikoma griežta tvarka ir atliekami veterinariniai patikrinimai
Keliautojai (*) privalo pateikti šiuos produktus oficialiam patikrinimui
(*) Išskyrus tuos keliautojus, kurie turi nedidelį produktų kiekį asmeniniam naudojimui ir atvyksta iš Andoros, Bulgarijos, Kipro, Čekijos Respublikos, Estijos, Farerų salų, Grenlandijos, Vengrijos, Islandijos, Latvijos, Lichtenšteino, Lietuvos, Maltos, Norvegijos, Lenkijos, Rumunijos, San Marino, Slovakijos, Slovėnijos ir Šveicarijos.

(Šį skelbimą galima rasti: http://europa. eu. int/comm/food/fs/ah_ pcad/ah_pcad_importposters_en. html)

______________

Laikinųjų saugos priemonių, taikomų

importuojamiems gyvūniniams

produktams asmeniniam vartojimui,

tvarkos aprašas

2 priedas

Neleiskite gyvūnų UŽKREČIAMOSIOMS ligoms patekti į Europos Sąjungą!
GyvŪniniuose produktuose gali būti patogeninių medžiagų, kurios sukelia gyvūnų UŽKREČIAMĄSIAS ligas Draudžiama įvežti mėsą ir pieną bei mėsos ir pieno produktus. □ Jūs galite įvežti kūdikių sausąjį pieną, kūdikių maistą ir specialų maistą, kurio reikia dėl medicininių priežasčių, jeigu: · prieš vartojimą jo nereikia atšaldyti; · jis yra supakuotas į įmonės patentuotas pakuotes; · pakuotė yra nepažeista. □ Jūs galite įvežti kitas siuntas su mėsa ir pienu bei mėsos ir pieno produktais, skirtas asmeniniam vartojimui, per ES patvirtintus pasienio veterinarijos postus tik tuomet, jei: · iš šalies, iš kurios jūs keliaujate, valstybinės veterinarijos tarnybos esate gavę būtinus dokumentus; · deklaruojate visas tokias prekes bei pateikiate turimus dokumentus veterinariniam tikrinimui, atvykę į pasienio veterinarijos postą. Visa kita mėsa ir pienas bei mėsos ir pieno produktai turi būti pateikti atvykus prie Europos Sąjungos sienos, kad būtų oficialiai sunaikinti. Jums nereikia pateikti veterinariniam tikrinimui maisto, kuriame nėra mėsos ar pieno produktų, jei jo yra ne daugiau kaip 1 kg. Dėkojame už jūsų bendradarbiavimą ir supratimą.

______________